Translate the text from Welsh to English.



 
Ar lefel rhybudd sero, bydd yr holl gyfyngiadau ar gwrdd ag eraill yn cael eu codi a bydd modd i bob busnes agor. Er hynny, bydd rhai mesurau diogelwch pwysig yn parhau i fod ar waith i roi’r hyder i bawb fwynhau’r haf eleni.


Mae’r rhain yn cynnwys y canlynol:


* Rhaid i bawb barhau i hunanynysu am 10 diwrnod os oes ganddynt symptomau COVID\-19 neu os ydynt yn cael canlyniad prawf positif.
* Bydd gorchuddion wyneb yn ofynnol o hyd yn y rhan fwyaf o fannau cyhoeddus o dan do yng Nghymru, gan gynnwys ar drafnidiaeth gyhoeddus, mewn siopau ac mewn lleoliadau gofal iechyd. Bydd pobl na all eu gwisgo yn parhau i gael eu heithrio o’r gofyniad hwn.
* Rhaid i bawb sy’n gyfrifol am leoliadau sydd ar agor i’r cyhoedd a gweithleoedd gynnal asesiad risg COVID a pharhau i gymryd mesurau rhesymol i leihau’r risg o ledaenu’r coronafeirws.


Dywedodd y Prif Weinidog Mark Drakeford:



> Mae symud i lefel rhybudd sero yn gam pwysig arall ymlaen inni i gyd. Am y tro cyntaf ers dechrau’r pandemig, bydd pob busnes yn gallu agor a bydd yr holl gyfyngiadau cyfreithiol ar gwrdd â phobl mewn lleoedd preifat o dan do yn cael eu dileu.
> 
> 
> Nid yw lefel rhybudd sero yn golygu diwedd y cyfyngiadau na rhyddid i bawb wneud fel y mynnant. Ond mae’n golygu y gallwn ni i gyd fwynhau mwy o ryddid gyda’r hyder bod mesurau diogelwch pwysig ar waith o hyd i sicrhau bod iechyd y cyhoedd yn cael ei ddiogelu pan fyddwn yn mynd allan.
> 
> 
> Yn anffodus, nid yw’r pandemig drosodd eto ac mae angen inni weithio gyda’n gilydd i wneud popeth y gallwn ni i gadw’r feirws hwn o dan reolaeth – ar lefel rhybudd sero, bydd popeth yr ydyn ni’n ei wneud yn cael effaith ar y feirws hwn. 
> 
> 
> Hyd yn oed os ydych wedi’ch brechu’n llawn, mae’n fwy diogel cwrdd tu allan na thu mewn. Cofiwch adael awyr iach i mewn i fannau o dan do, cael prawf hyd yn oed ar gyfer symptomau ysgafn, a hunanynysu pan fo’n ofynnol ichi wneud hynny.
> 
> 
> Fe ddylen ni barhau i gadw ein pellter pan fyddwn allan a gweithio gartref os yw’n bosib. Fe ddylen ni hefyd barhau i wisgo masg wyneb, yn enwedig mewn mannau prysur, ar drafnidiaeth gyhoeddus, mewn siopau ac mewn lleoliadau iechyd a gofal cymdeithasol.
> 
> 
> Mae cymryd cyfrifoldeb a gweithio gyda’n gilydd yn golygu y gallwn ni i gyd wneud y pethau yr ydyn ni wedi’u methu fwyaf. Mae gan bawb ei reswm i ddiogelu Cymru.


Bydd Cymru’n symud i lefel rhybudd sero am 6am ar 7 Awst, yn dilyn yr adolygiad diweddaraf o’r cyfyngiadau coronafeirws yng Nghymru. Ar lefel rhybudd sero:


* Ni fydd unrhyw gyfyngiadau cyfreithiol ar nifer y bobl y cewch gwrdd â nhw, gan gynnwys mewn cartrefi preifat, mannau cyhoeddus a digwyddiadau.
* Bydd busnesau a oedd yn gorfod bod ar gau yn cael ailagor, gan gynnwys clybiau nos.
* Bydd gan leoliadau sydd ar agor i’r cyhoedd a gweithleoedd fwy o hyblygrwydd o ran pa fesurau rhesymol i’w cymryd i leihau’r risg o ledaenu’r coronafeirws. Ond dylai’r rhain gael eu teilwra i’w hasesiad risg a’u hamgylchiadau penodol.
* Ni fydd gorchuddion wyneb yn ofyniad cyfreithiol mewn lleoliadau lletygarwch lle mae bwyd a diod yn cael eu gweini. Er hynny, byddant yn parhau i fod yn ofynnol yn y rhan fwyaf o fannau cyhoeddus o dan do.


Hefyd ar 7 Awst (o 00\.01 ymlaen), ni fydd oedolion sydd wedi'u brechu'n llawn, na phlant a phobl ifanc o dan 18 oed, yn gorfod hunanynysu mwyach os cânt eu nodi fel cysylltiadau agos â rhywun sydd â’r coronafeirws.







Translation:


 
At alert level zero, all restrictions on meeting with others will be removed and all businesses will be able to open. But some important protections will continue to be in place to give everyone the confidence to enjoy the summer ahead.


These include:


* Everyone must continue to isolate for 10 days if they have COVID\-19 symptoms or if they have a positive test result.
* Face coverings will continue to be required in most indoor public places in Wales, including on public transport, in shops and in healthcare settings. There will be exemptions for people who cannot wear them, as there are currently.
* All those responsible for premises open to the public and workplaces must carry out a COVID risk assessment and continue to take reasonable measures to minimise the risk of exposure to coronavirus.


First Minister Mark Drakeford said:



> Moving to alert level zero is another significant step forward for us all. For the first time since the pandemic started, all businesses will be able to open and all legal limits on meeting people in indoor private spaces will be removed.
> 
> 
> Alert level zero does not mean the end of restrictions and a free\-for\-all. But it does mean we can all enjoy more freedoms with the confidence there are still important protections in place to make sure our public health is being safeguarded while we are out and about. 
> 
> 
> Unfortunately, the pandemic is not over yet and we all need to work together to do everything we can to keep this virus under control – at alert level zero, everything we do will have an impact on this virus.
> 
> 
> Even if you have been fully vaccinated, meeting outside is safer than inside; let fresh air into indoor spaces, get tested even for mild symptoms, and self\-isolate when you are required to do so.
> 
> 
> Continue to keep our distance when we are out and work from home whenever we can. Wear a face mask, especially in crowded places, on public transport, in shops and in health and social care settings.  
> 
> “Taking responsibility and working together means we can all do the things we’ve missed the most. We’ve all got a reason to keep Wales safe.


Wales will move to alert level zero at 6am on 7 August, following the latest review of the coronavirus regulations in Wales. At alert level zero:


* There will be no legal limits on the number of people who can meet, including in private homes, public places or at events.
* Businesses which were required to be closed will be able to re\-open. This includes nightclubs.
* Premises which are open to the public and workplaces will have more flexibility about which reasonable measures they take to minimise the risk of coronavirus. But these should be tailored to their risk assessment and their specific circumstances.
* Face coverings will not be a legal requirement in hospitality settings where food and drink is served, but will continue to be required in most indoor public places.


Also on 7 August (from 00\.01\), adults who are fully vaccinated and children and young people under 18, will no longer need to isolate if they are identified as close contacts of someone who has coronavirus.